
Príloha č. 1 Pravidiel súťaže na zhotovenie výročného loga JLF UK

PRIHLÁŠKA K ÚČASTI
na súťaži „Zhotovenie výročného loga Jesseniovej lekárskej fakulty UK v Martine“

Meno a priezvisko autora/autorov návrhu: 

Korešpondenčná adresa: 


Telefónne číslo: 



E-mailová adresa:



Vyhlasujem/e, že som sa oboznámil s Pravidlami súťaže na návrh výročného loga JLF UK a beriem/e na vedomie všetky v nich uvedené podmienky a ustanovenia. 

Vyhlasujem/e, že zaslaný návrh je môjho autorstva a nebol prihlásený do žiadnej inej súťaže, mám k nemu výlučné a všetky autorské práva. V prípade výhry v súťaži sa zaväzujem uzavrieť s JLF UK zmluvu o dielo a licenčnú zmluvu k víťaznému návrhu v rozsahu a za podmienok stanovených v prílohe č. 2 Pravidiel súťaže. 

Súhlasím/e s prezentovaním prihlásenej súťažnej práce a s jej zverejnením v propagačných materiáloch organizátora a v súťažnej dokumentácii vo všetkých oblastiach využitia (v tlačených materiáloch, na internete, v brožúrach a iných formách komunikácie na účely propagácie súťaže a JLF UK).


dátum a podpis autora/autorov

Príloha č. 2 Pravidiel súťaže na zhotovenie výročného loga JLF UK

Zmluva o dielo a licenčná zmluva

uzatvorené v zmysle ustanovení § 65 a § 91 a nasl. zákona č. 185/2015 Z. z. Autorský zákon (ďalej len AZ) v aktuálnom znení 

medzi      
víťazom súťaže „Zhotovenie výročného loga Jesseniovej lekárskej fakulty UK v Martine“

zastúpeným:

Meno a priezvisko:

Dátum narodenia:

Adresa trvalého bydliska

(ďalej v zmluve ako „autor“)

a

Názov:

Jesseniova lekárska fakulta UK v Martine

Sídlo:

Malá Hora 4A, 036 01 Martin

IČO:

00397865

Zastúpená: 
prof. MUDr. Ján Danko, CSc., dekan fakulty

(ďalej v tejto zmluve ako „nadobúdateľ“; obaja účastníci zmluvy spoločne ako „zmluvné strany“)

Čl. I

Predmet zmluvy

Autor ako účastník a víťaz súťaže „Zhotovenie výročného loga Jesseniovej lekárskej fakulty UK v Martine“ vytvoril pre nadobúdateľa dielo – výročné logo Jesseniovej lekárskej fakulty UK v Martine.  Predmetom tejto zmluvy je aj záväzok autora udeliť nadobúdateľovi súhlas na použitie diela                          v rozsahu špecifikovanom v čl. III tejto zmluvy. 

ČL. II

Vyhlásenia autora

Autor ocenenej práce vyhlasuje, že:

a) je autorom a tvorcom pripojených log, ktoré boli zaslané k účasti na súťaži na zhotovenie výročného loga nadobúdateľa,

b) dielo bolo vytvorené bez účasti tretích osôb a bez prijatia akýchkoľvek záväzkov, a to až do dňa podpisu tejto zmluvy, ktoré by obmedzovali alebo vylučovali právo autora na udelenie súhlasu na použitie diela v rozsahu špecifikovanom v čl. III tejto zmluvy,

c) dielo je ako celok originálnym dielom, neporušuje autorské práva tretích osôb, neobsahuje žiadne fragmenty cudzích diel  ani nedochádza k výskytu žiadnych iných okolností, ktoré by mohli vystaviť nadobúdateľa riziku zodpovednosti voči tretím osobám z titulu využívania alebo šírenia diela,

d) v súlade s jeho najlepším vedomím nie je dielo, ani jeho časť, vo vlastníctve tretích osôb  a ani neexistuje riziko jeho vydania inou osobou bez súhlasu nadobúdateľa.

Čl. III

Licencia

1. Autor udeľuje nadobúdateľovi bezodplatne súhlas na použitie diela (ďalej aj „licencia“) na neobmedzenú dobu bez územného obmedzenia v tomto vecnom rozsahu:

a) sprístupňovanie diela verejnosti vrátane umiestnenia diela na ľubovoľnej internetovej stránke a sociálnej sieti,

b) spojenie diela s iným dielom,

c) vyhotovovanie rozmnoženiny diela v neobmedzenom počte,

d) uverejnenie a rozširovanie diela v listinnej, ako aj v elektronickej podobe v neobmedzenom počte,

e) použitie diela na propagáciu a reklamu a jeho následné použitie akoukoľvek komerčnou alebo nekomerčnou formou,

f) iné spôsoby použitia diela, tak ako sú uvedené v ustanovení § 19 ods. 4 AZ

2. Súhlas autora sa vzťahuje na všetky tieto oblasti využitia diela: 

a) v rozsahu zapisovania a rozmnožovania diela, jeho častí alebo fragmentov – vyrábanie akoukoľvek technikou výtlačkov diela alebo jeho častí či fragmentov vrátane tlačiarenskej a reprografickej techniky, magnetického záznamu a digitálnou technikou, kopírovania, zaznamenávania a rozmnožovania všetkými známymi technikami vrátane digitálnych, elektronických, akýchkoľvek techník video, polygrafickými technikami, ukladania do pamäte počítača s možnosťou zverejnenia vo webovej sieti (internet) spôsobom umožňujúcim ľubovoľné využívanie a neobmedzené rozmnožovanie diela každým                       z užívateľov verejnej siete,

b) v oblasti nakladania s originálom alebo výtlačkami, na ktorých boli zaznamenané diela, jeho časti alebo fragmenty – uvádzanie na trh, zapožičanie alebo prenájom originálu alebo výtlačkov,

c) v oblasti šírenia diela, jeho častí alebo fragmentov spôsobom iným ako je určený                         v bodoch a) a b) vyššie: verejné vykonanie, vystavenie, premietanie, prehranie ako aj vysielanie a opakované vysielanie, tiež verejné sprístupnenie diela takým spôsobom, aby bolo prístupné každému na mieste a v čase podľa svojho rozhodnutia (napr. internet); pričom šírenie diela, jeho častí alebo fragmentov sa môže realizovať vo forme verejných prezentácií nezávisle od spôsobu ich realizácie a formy, v akej bude realizovaná (napr.: písomne, vo forme multimediálnej prezentácie, s využitím polygrafických techník, projekcie).

3. Autor udeľuje licenciu uvedenú v odseku 1 nadobúdateľovi ako licenciu výhradnú. Nadobúdateľ  sa s autorom dohodli, že autor nie je oprávnený sám použiť dielo akýmkoľvek spôsobom a nie je ani oprávnený udeliť súhlas na použitie diela iným osobám a to ani na nekomerčné účely.

4. Autor súhlasí s tým, aby nadobúdateľ udelil súhlas na použitie diela v rozsahu uvedenom                    v odseku 1 tretej osobe (sublicencia). Nadobúdateľ je oprávnený udeliť sublicenciu tretej osobe aj formou emailu alebo ústne.

5. Autor súhlasí s tým, aby nadobúdateľ postúpil licenciu v rozsahu uvedenom v odseku 1 a 3 na postupníka.

6. Ak objednávateľ zanikne, prechádzajú práva a povinnosti z tejto zmluvy na jeho právneho nástupcu.

Čl. IV

Záverečné ustanovenia

Táto zmluva nadobúda platnosť a účinnosť dňom jej podpísania oboma zmluvnými stranami. Všetky zmeny a doplnky k tejto zmluve možno vykonať len v písomnej forme formou očíslovaných dodatkov k nej. 

Táto zmluva je vyhotovená v dvoch rovnopisoch, z ktorých každá zo zmluvných strán obdrží jeden podpísaný rovnopis. 

Zmluvné strany vyhlasujú, že túto zmluvu uzatvorili dobrovoľne, prejav ich vôle je slobodný, vážny, určitý a zrozumiteľný, zmluvu neuzatvorili v tiesni za nápadne nevýhodných podmienok                           a znenie tejto zmluvy si prečítali a je v plnom súlade s ich prejavenou vôľou, na znak čoho ju vlastnoručne podpísali.

V Martine, dňa xx.xx.2018

................................................... 



...................................................
                Nadobúdateľ






             Autor

                Telefón: 043/2633310

                IČO: 00397865



Internet: http://www.jfmed.uniba.sk

